**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Седме посебне сједнице Народне скупштине Републике Српске,**

**одржане 21. јуна 2023. године**

Седма посебна сједница Народне скупштине Републике Српске одржана је 21. јуна 2023. године у Бањој Луци.

Предсједник Народне скупштине Републике Српске др Ненад Стевандић (у даљем тексту предсједник) отворио је Седму посебну сједницу и констатовао да постоји кворум за рад, те да су одсуство са сједнице најавили народни посланици: Саша Грбић, Андреа Гајић, Мирсад Дуратовић, Амир Хуртић, Рамиз Салкић, Загорка Граховац, Милан Радовић, Маја Драгојевић Стојић, Милан Милаковић, Велибор Станић, Костадин Васић, Игор Црнадак, Николина Шљивић, Борис Пашалић и Небојша Дринић.

На почетку сједнице предсједник је обавијестио присутне да ће се радити док се не исцрпи дневни ред Седме посебне сједнице Народне скупштине Републике Српске, а да ће ***дан за гласање***бити по окончању расправе о предложеној тачки дневног реда.

На основу члана 170, став 1 и члана 171 Пословника Народне скупштине Републике Српске (у даљем тексту Пословник), сједница је заказана на захтјев народних посланика.

Посланици су усвојили

**ДНЕВНИ РЕД**

1. **Приједлог закона о измјени Закона о објављивању закона и других прописа Републике Српске – по хитном поступку – приједлог народних посланика**

**са** (присутно 63, гласало 51) ***48 гласова за, ниједним против и три посланика су се уздржала од гласања.***

**Ад 1:** **Приједлог закона о измјени Закона о објављивању закона и других прописа Републике Српске – по хитном поступку – приједлог народних посланика**

У име предлагача уводно излагање поднио је предсједник Народне скупштине Републике Српске.

У посланичкој расправи, учествовали су: Небојша Вукановић, Радован Вишковић, предсједник Владе Републике Српске, Славиша Марковић, Срђан Мазалица, Ђорђе Вучинић, Драгомир Васић, Огњен Бодирога, Миланко Михајилица, Вукота Говедарица, Жељко Дубравац, Радислав Дончић, Ненад Стевандић, Мирна Савић Бањац и Игор Жунић.

Криви навод или реплику, имали су: Игор Жунић, Ђорђе Вучинић, Ненад Стевандић, Наташа Радуловић, Младен Илић, Жељко Дубравац, Вукота Говедарица, Миланко Михајилица и Небојша Вукановић.

Повреду Пословника, пријавили су: Небојша Вукановић и Ђорђе Вучинић (члан 140 – присутно 65, 19 гласало, *17 посланика за, два против и ниједан посланик се није уздржао од гласања*).

Клубови посланика СНСД, СП, ДЕМОС, УС, НПС и Посланичке групе СПС и ДНС поднијели су закључак.

Клуб посланика СДС поднио је закључке.

Закључена је расправа.

Завршну ријеч о овој тачки дневног редао дао је предсједник Народне скупштине Републике Српске.

*У* ***дану за гласање***,21. јуна 2023. године*,* своје одсуство најавили су народни посланици: Саша Грбић, Андреа Гајић, Мирсад Дуратовић, Амир Хуртић, Рамиз Салкић, Загорка Граховац, Милан Радовић, Маја Драгојевић Стојић, Милан Милаковић, Велибор Станић, Костадин Васић, Игор Црнадак, Николина Шљивић, Борис Пашалић и Небојша Дринић.

**Ад – 1: Приједлог закона о измјени Закона о објављивању закона и других прописа Републике Српске – по хитном поступку – приједлог народних посланика**

**Закон о измјени Закона о објављивању закона и других прописа Републике Српске усвојен је са** (присутно 61, гласало 54) ***54 гласа за, ниједан против и ниједан посланик се није уздржао од гласања.***

**Закључци у вези са неуставним дјеловањем Уставног суда Босне и Херцеговине:**

1. Република Српска је опредјељена за потпуно поштовање и досљедно примјењивање Општег оквирног споразума за миру у БиХ, којим се недвосмислено прихвата, потврђује и гарантује њен уставноправни положај, као једног од два ентитета у саставу БиХ.
2. Осуђујемо неуставно дјеловање Уставног суда БиХ, којим се еродира уставноправна позиција Републике Српске, а посљедично и уставна позиција БиХ и свих њених грађана.
3. Уколико Уставни суд БиХ настави своје неуставно дјеловање Народна скупштина Републике Српске ће бити приморана да доноси одговарајуће законе којим се такво поступање неутралише.
4. Тражимо од свих представника Републике Српске у институцијама БиХ да иницирају поступак доношења закона о Уставном суду БиХ којим ће се регулисати питања организације Уставног суда, поступка пред тим судом и правно дејство његових одлука и да иницирају поступак доношења закона о избору троје судија које бира предсједник Европског суда за људска права, којим ће се прописати да најмање једног судију бира Народна скупштина Републике Српске.
5. Уколико се Парламентарна скупштина БиХ оглуши о захтјеве представника Републике Српске да се приступи усвајању Закона о Уставном суду БиХ и Закона о избору судија које бира предсједник Европског суда за људска права, позивамо све представнике Републике Српске да се повуку из њиховог рада док се ови закони не усвоје.
6. Задужују се Влада Републике Српске и Министарство правде Републике Српске да припреме нацрт закона о Уставном суду БиХ, са посебним освртом на избор судија које бира предсједник Европског суда за људска права, који ће послужити представницима Републике Српске у институцијама БиХ као основе за покретање поступка њиховог усвајања.
7. Позивамо Уставни суд БиХ да укине своју одлуку о брисању члана 39 Правила Уставног суда БиХ („Службени гласник БиХ”, број 94/14).

Задужују се Владa Републике Српске и Министарство правде Републике Српске да припреме закон о непримјењивању одлука Уставног суда БиХ на територији Републике Српске и да га упуте у скупштинску процедуру уколико се настави неуставно дјеловање Уставног суда БиХ. Овим законом се треба ријешити и питање правне заштите лица која би била изложена евентуалном кривичном гоњењу због непримјењивања одлука Уставног суда БиХ.

1. Позивамо Уставни суд Републике Српске да обавијести највише уставне органе Републике Српске о проблему неуставног дјеловања Уставног суда БиХ и да припреми мишљења и приједлоге за доношење потребних закона и за предузимање других мјера ради обезбјеђења уставности и законитости и заштите слобода и права грађана.
2. Ови закључци ће бити упућени Предсједнику, Влади и Уставном суду Републике Српске, Парламентарној скупштини, Предсједништву, Савјету министара и Уставном суду БиХ и представницима Републике Српске у институцијама Босне и Херцеговине.
3. Ови закључци ступају на снагу наредног дана од дана доношења.

**усвојени су са** (присутно 60, гласало 52) ***52 гласа за, ниједним против и ниједан посланик се није уздржао од гласања.***

Предсједник је закључио Седму посебну сједницу Народне скупштине Републике Српске.

У складу са чланом 174, став 10 Пословника саставни дио овог записника је стенограм од 69 страница, тонски и видео-запис Седме посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***